Cola

Zeul ciumei, al focului, al războiului nedrept și al morții inutile, Cola este figura tuturor coșmarurilor Atzibenyene. Deși este temută și disprețuită de orice creatură care a auzit vreodată de ea, originile sale au fost cauza principală a transformării sale în monstrul de azi.

Cola a fost creată de Dumnezeu cu mult înainte de Primul Război Atzibenyan, din smoală, foc și rocă, și a primit datoria de a stârni haos în rândul viețuitoarelor pământului. Nu era o năpastă asupra umanității încă, ci un of necesar, care alunga letargia oamenilor din când în când.

El s-a îndrăgostit nebunește de Luna, zeița ordinii și armoniei. Și ea l-a iubit nebunește. Cei doi au hotărât să se căsătorească, iar Dumnezeu le-a dat binecuvântarea. A urmat o lungă perioadă de pace, în care oamenii au cunoscut doar o bunăstare forțată. Cola lipsea. Era cu Luna, în Realmul Zeilor. Curând, zeița a adus pe lume trei zei noi: Iscindiatos, un suflet roșu, cu puterile focului, Artrorachnosis, un suflet mov, cu abilități în prelucrarea metalului și Mattithyahu, un suflet albastru, înzestrat cu un puteri necunoscute părinților săi, însă, precum știm azi, mai puternice decât ale fraților săi.

Lucrurile nu puteau merge mai bine, însă văzând pacea care domnea asupra pământului, Zizin, fratele Colei, cu datoria de a proteja lumea de pericole, se gândi că, neavând un motiv pentru care să salveze pământul, și-a dezamăgit profund tatăl, stând toată ziua în Realmul Zeilor tăiând frunză la câini. Și se puse pe plâns Zizin, și plânse, și plânse, până când Dumnezeu se îndură de el. Se duse El valvârtej la Cola, și cu o mișcare a mâinii, îi porunci să se ridice deasupra pământului, să spargă munții și să facă smoala să curgă, să despice cerul și să lase fulgerele să cadă, ca apoi să fie răsplătit regește.

Surprins, Cola făcu întocmai. Se ridică din pământ, sparse munții și lăsă smoala să curgă, despică cerul și lăsă fulgerele să cadă. În câteva clipe, Zizin ajunse la fața locului și se luă la trântă cu titanul focului. Surprinzător, Zizin se arătă a fi mult mai slab decât Cola, și fu dominat. Văzând asta, Dumnezeu alese câteva mii dintre cei mai destoinici războinici omenești, îl puse pe cel mai curajos dintre ei, pe nume Compas în frunte, și îi numi ATZIBENYA. Îi puse să jure că îl vor urma pe Zizin oriunde ar fi și oricând și îi duse la locul luptei, spre a sprijini gigantul de apă.

Cu ajutorul noilor săi aliați, Zizin reuși să îi egaleze puterea lui Cola. Dar zeul năpastei nu voia să se oprească din luptat, convins că în cazul în care ar fi câștigat ar fi primit o recompensă, pe care dorea să i-o dăruiască Lunei.

Văzând că gigantul de foc nu voia să se dea bătut, Dumnezeu îi strigă:

"TITAN AL MORȚII ȘI AL HAOSULUI, NU TE MAI LUPTA, CĂCI DACĂ TE PREDAI, RECOMPENSA ȚI-O VOI DA!"

Cola șovăi, gândindu-se dacă ar fi trebuit să abandoneze lupta. Se imagină întorcându-se la familia sa învins și rușinat. Nu. Trebuia să câștige și apoi să ia recompensa.

Cu un urlet infernal, Cola se prăbuși, răpus de o săgeată trasă de Zizin din arcul său astral. Sufletul său, negru ca smoala, se rostogoli pe pământul sterp. Compas îl culese de pe jos, îl înmână lui Zizin. Trist, gigantul de apă îl închise pentru totdeauna în temnița groaznică numită din acea zi încolo Realmul Colei.

După izgonirea sa în Temniță de către Atzibenya (cirtește articolul Zizin), Cola a putrezit în tăcere și nemișcare, așteptând Știucageddonul, ziua în care va ieși din nou la suprafață și-i va vâna, unul câte unul, pe toți Atzibenyenii, iar în final, pe Zizin însuși. Știucageddonul, evenimentul milenar pe care îl așteaptă de fiecare dată.

Deși întemnițată, Cola a găsit căi prin care să interacționeze cu lumea noastră, cele mai celebre fiind știucile, animale inventate chiar de către ea, cât și Cea de Oțel, un biet suflet pierdut, căzut în vidul infinit al temniței Colei după moartea soțului ei, cu aspirația de a deveni un zeu și de a-l aduce înapoi din morți. Cola a adoptat-o și a antrenat-o în artele marțiale și militare. Între timp, unitățile terestre ale zeului de foc au devenit îndeajuns de numeroase încât să formeze o formație militară, înarmată din resurse magice, împotriva ATB, comandată de către Cea de Oțel numită "Libertatea".